અનેક તકલીફોને તકમાં ફેરવીને તો ક્યારેક ગજા કરતાં વધુ જોખમ ખેડીને પણ ગાર્મેન્ટ બિઝનેસને વિસ્તારવાની હર્ષદ ઠક્કરની હામ અને દૂરંદૃષ્ટિવાળી સોચને પગલે નાઇટવેઅરની આશાપુરા ઇન્ટિમેટ ફૅશન પ્રાઇવેટ લિમિટેડ કંપની માત્ર ૧૪ વર્ષના ગાળામાં પબ્લિક લિમિટેડ કંપની બની ગઈ. વિકાસની આ હરણફાળના મુખ્ય આધારસ્તંભ છે કંપનીના પ્રણેતા એવા કચ્છીમાંડુની ઊંચી સોચ, નવી પ્રોડક્ટ્સનો વિસ્તાર કરતા રહેવાની સતત ધગશ અને જબરજસ્ત હાર્ડવર્ક. નાઇટવેઅર સેક્શનમાં આજે આ કંપની ઇન્ડિયામાં નંબર વન ગણાય છે.